**GRAĐEVINSKA TEHNIČKA ŠKOLA**

Rijeka, Podhumskih žrtava 4

Klasa:003-05/18-01/11

Urbroj:2170-56-02-18-1

U Rijeci 29. svibnja 2018.

Na temelju članka 12. Zakona o pravu na pristup informacijama (NN

br.25/2013.;85/2015.) i članka 78. Statuta Građevinske tehničke škole te članka 17.Poslovnika o radu Školskog odbora, Školski odbor na sjednici održanoj dana 29.svibnja 2018. donio je sljedeću:

**O D L U K U**

Članak. 1.

Ovom se Odlukom utvrđuje broj osoba kojima se osigurava uvid u rad sjednica Školskog odbora Građevinske tehničke škole te se utvrđuje postupak u vezi s prijavom osoba koje žele prisustvovati sjednicama Školskog odbora škole.

Članak 2.

Sjednicama Školskog odbora škole istodobno mogu prisustvovati najviše dvije osobe.

Zahtjev za prisustvovanje sjednici mogu podnijeti građani, udruge ili pravne osobe. U ime pravne osobe zahtjev podnosi osoba ovlaštena za njeno zastupanje, uz navođenje najviše dvije osobe , koje će ispred pravne osobe prisustvovati sjednici Školskog odbora.

 Članak 3.

Zahtjev za prisustvovanje sjednici podnosi se elektronskim putem na obrascu koji je sastavni dio ove Odluke po objavi dnevnog reda na internetskim stranicama škole, a krajnji rok za podnošenje zahtjeva je 48 sati prije početka sjednice.

Ukoliko je po pojedinoj točki dnevnog reda podneseno više zahtjeva, pravo prvenstva imati će ranije podnesen zahtjev.

U obrazac se osim podataka o podnositelju zahtjeva unosi i podatak o točkama dnevnog reda sjednice Školskog odbora kojima podnositelj zahtjeva želi prisustvovati.

Podnositelj zahtjeva može prisustvovati raspravi po najviše dvije točke dnevnog reda.

Članak 4.

Podnositelj zahtjeva će o načinu na koji je riješen njegov zahtjev biti obaviješten elektronskim putem najkasnije 24 sata prije održavanja sjednice Školskog odbora.

Članak 5.

Ova Odluka stupa na snagu danom donošenja.

 Predsjednik Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 nastavnik Marijan Đaniš, dipl.ing.geod.

Ova Odluka objavljena je na internetskim stranicama škole dana 30. svibnja 2018.

 Ravnatelj

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Boris Petrović, prof.